cyanic-selkie/wikianc huggingface dataset:
מישל אובמה
אופנה וסגנון
עם כניסת בעלה לתפקיד נשיא ארצות הברית, הפכה מישל אובמה, בדומה לנשים ראשונות של ארצות הברית בעבר, לחלק מן התרבות הפופולרית. במאי 2006 היא נכללה ברשימת "25 הנשים מעוררות ההשראה בעולם" של המגזין אסנס (Essence), וביולי 2007 הופיעה ברשימת "10 הנשים המתלבשות היטב בעולם" של המגזין וניטי פייר, וכך גם ביולי 2008.
יש שהשוו את סגנונה של מישל אובמה לזה של הגברת הראשונה ג'קלין קנדי, וכן לברברה בוש, בזכות סגנון הופעתה המוקפד אך שאינו מורכב יתר על המידה. על השמלה בה בחרה לנשף השבעת בעלה, שמלה לבנה החושפת כתף אחת, של מעצב האופנה ג'ייסון וו, נאמר כי היא שילוב מפתיע בין ננסי רייגן לג'קלין קנדי. מישל אובמה לובשת לעיתים קרובות את בגדי המעצבים קלווין קליין, אוסקר דה לה רנטה, איזבל טולדו, והפכה לדמות מכתיבת אופנה בארצות הברית ומחוצה לה, במיוחד לנשים המחבבות שמלות חשופות כתפיים.
אגודת הסופרות והסופרים העברים בישראל
אגודת הסופרות והסופרים העברים בישראל(בעבר: אגודת הסופרים והספרות העברית, אגודת הסופרים העבריים בארץ ישראל, אגודת הסופרים העבריים, אגודת הסופרים העברים במדינת ישראל) היא אגודה מקצועית של הסופרים והמשוררים כותבי העברית בישראל. קיימות בישראל גם אגודות של סופרים כותבי שפות אחרות, כגון ערבית.
היסטוריה
אגודת הסופרים הוקמה בתל אביב בשנת 1921 על ידי חיים נחמן ביאליק ושאול טשרניחובסקי באספה שהתקיימה ביפו בחול המועד פסח תרפ"א .באספה זו השתתפו כ-70 סופרים ונחום סוקולוב נבחר לנשיא כבוד. באותו מעמד נבחרו כדירקטורים לוועד האגודה: חיים נחמן ביאליק, אחד העם, מרדכי בן הלל הכהן, יעקב פיכמן, אשר ברש, אהרן אברהם קבק ואלכסנדר זיסקינד רבינוביץ'.
במכון גנזים של אגודת הסופרים שמורים פרוטוקולים של ועדות אגודת הסופרים בשנותיה הראשונות. ישיבה א' התקיימה בירושלים בכ"ח תשרי, תרפ"ה (26 באוקטובר 1924).
ב-1928 נבחר חיים נחמן ביאליק לנשיא אגודת הסופרים, תפקיד שמילא עד שנפטר ב-1934. ב-1938 נבחר שאול טשרניחובסקי להחליפו בתפקיד נשיא אגודת הסופרים, תפקיד שמילא עד שנפטר ב-1943. ב-1958 נבחר דב חומסקי, שמילא את התפקיד עד 1974. שמאי גולן היה יו"ר אגודת הסופרים עד שנת 1983. בשנת 1984 כיהן המשורר נתן יונתן כנשיא אגודת הסופרים.
אירועי אגודת הסופרים העברים
האגודה מקיימת פעילויות שונות בבית הסופר בתל אביב וברחבי הארץ להנחלת אהבה לספרות ולשירה ולרווחת היוצרים.
תנאי הקבלה לאגודת הסופרים
חברות באגודת הסופרים מותנית בכתיבת שני ספרים בשפה העברית ובאישור ועדת קבלה. בתחילת שנות השבעים, כאשר מספר חברי האגודה היה כ-300, הוחלט לצרף גם לשורות האגודה סופרים חדשים שעלו לא מכבר אל הארץ. סופרים אלו לא פרסמו עבודות בעברית. במקביל האגודה יזמה מאמץ לתרגם את היצירות של סופרים אלו לעברית, לסייע בקליטתם לתרבות הישראלית.
בתחילת שנת 2016 הצטרפו לאגודת הסופרים כ-40 עורכים ומתרגמים, לאחר שתנאי הסף לקבלה לחברות באגודה שונו והתאפשרה הצטרפות גם של עורכים ומתרגמים "בהוצאות ספרים מרכזיות".
נכון לשנת 2016 מאגדת אגודת הסופרים כ-520 סופרים, משוררים, עורכים, מתרגמים, במאים ומחזאים.
אל-מנסור (ח'ליף)
עבדאללה בן מחמד אל-מנצור (בערבית: عبد الله بن محمد المنصور, 712-אוקטובר 775), שנודע גם בכוניה אבו ג'עפר (أبو جعفر) הח'ליף השני לבית עבאס, שלט בין 754 ו-775. אל-מנצור היה אחיו של הח'ליף הראשון לשושלת בית עבאס, א-ספאח וירש את השלטון.
עם מותו של א-ספאח, החליט אל-מנצור לייצב את שלטונו באמצעות חיסול מנהיגים כריזמטיים אחרים של כוחות בית עבאס. אבו מוסלם, אחד מראשי הצבא אשר הוביל את בית עבאס לניצחון על בית אומיה, היה השליט הבלתי מעורער באזור איראן וטראנסאוקסאניה. אל-מנצור ביקש תחילה למנותו למושל מצרים על מנת לנטרלו מכוחו. לאחר סירובו של הלה לעזוב את בסיס כוחו באיראן, הוצא אבו מוסלם להורג ב-755. מותו של אבו מוסלם אכן הבטיח את שליטתה של השושלת העבאסית באזור.
שלטונו של אל-מנצור העמיק את האכזבה והתסכול בקרב הציבור השיעי, אשר חש כי תקוותיו, כי חיסול בית אומייה בידי בית עבאס יחזיר את הח'ליפות לאמאמים, נכזבו. אל-מנצור אף פעל לדיכוי שאיפות השיעים בדרום עיראק ובחצי האי ערב. מקורות שיעים אף טוענים, כי אל-מנצור אחראי למותו של האימאם ג'עפר א-צאדק. מבחינת מדיניות דתית, שאף להכליל ולאסלם כמות רבה ככל האפשר מתושבי האימפריה. זאת, בניגוד למדיניות בית אומייה, אשר העדיף ליהנות ממס הגולגולת שהוטל על "בני חסות" לא-מוסלמים (ד'ימי). ב-750, רק 8% מתושביה היו מוסלמים. עם מותו, המספר הוכפל.
תקופתו של אל-מנצור מאופיינת בשגשוג תרבותי. הסובלנות שהפגין בית עבאס כלפי הפרסים וקבוצות אחרות שדוכאו על ידי בית אומייה תרמה לכך. למרות שהח'ליף השאם אבן עבד אלמלכ אימץ מנהגי חצר פרסיים, ספרות ומחקר פרסי לא זכו להערכה בעולם האסלאמי עד לתקופתו של אל-מנסור. ללבלוב בתרבות הפרסית היה גם ביטוי פוליטי: תנועת השעוביה (الشعوبية), אשר טענה כי התרבות הפרסית עליונה על זו של הערבים.
אל-מנצור היה מעורב גם בפיתוח בגדאד כבירת האימפריה האסלאמית. ב-1 באוגוסט 762, הוא ייסד את בגדאד והקים את ארמון הח'ליף החדש, "מדינת א-סלאם", סביבו התפתחה העיר. בנוסף, הוא הקים בעיר את בית אלחכמה, ספרייה ומרכז מחקר והגות שהיוותה מרכז לתור הזהב של האסלאם. באותה שנה, ב 25 בספטמבר פרץ מרד של קבוצה מתוך השיעים נגד אל-מנצור והח'ליפות העבאסית באזור חג'אז ודרום עיראק בעקבותיו נהרג מנהיג המרד מוחמד אל נפס אל זכייה.
בשנת 765 החלו להירקם קשרים בין הממלכה הפרנקית לח'ליפות העבאסית. על פי מחבר ההמשך לכרוניקה המיוחסת לפרדגאריוס, המלך הפרנקי פיפין הגוץ שלח משלחת לחצרו של אל-מנצור בבגדאד, וכעבור 3 שנים היא שבה לאירופה עם מתנות מהח'ליפה ומלווה במשלחת גומלין מוסלמית. פיפין נפגש עם שליחיו של אל-מנצור, ולאחר מכן ליווה אותם בעצמו לנמל במרסיי ושלח עמם מתנות רבות. ייתכן שחילופי המשלחות הללו התקיימו על רקע יחסי האיבה ששררו בין הממלכה הפרנקית לבין האימפריה הביזנטית, ותהליך ההתקרבות שחלה בין הממלכה הפרנקית והאפיפיורות. ייתכן שהמוסלמים תפסו את הפרנקים כנציגי העולם הנוצרי, וזה הצדיק יצירת קשרים דיפלומטיים עמם.
אל-מנצור נפטר ב-775 בדרכו למכה, לקיים את מצוות החג'. הוא נקבר לאורך הדרך למכה - קברו אינו מסומן (בשל הרצון להסתיר את גופתו מאנשי בית אומיה). בנו, אל-מהדי ירש אותו.
קרן כספית
קרן כספית היא קרן נאמנות המשקיעה באפיקים סולידיים לטווח קצר. הקרנות הכספיות הן בעלות רמת הסיכון הנמוכה ביותר מבין כל קרנות הנאמנות.
בישראל הוקמו קרנות כספיות בתחילת 2008, בעקבות תיקון חקיקה אשר אפשר זאת. קיימות 45 קרנות כספיות, והן מנהלות נכסים בסכום כולל של 20.1 מיליארד שקל (נכון לינואר 2011).
מדיניות ההשקעה
על פי הגדרת החוק, קרן כספית משקיעה באפיקים הבאים:
משך החיים הממוצע של כלל נכסי הקרן הוא עד 90 יום.
הקרן יכולה להחזיק עד 25% מנכסיה באפיקים לא סחירים (ניירות מסחריים ופקדונות).
השוואה לפיקדון בנקאי
מנהלי הקרנות הכספיות מציגים אותן כתחליף לפיקדונות הבנקאיים, בזכות אופיין הסולידי. אולם קיימים מספר הבדלים בין פיקדון לבין קרן כספית.
הבדל נוסף בין קרן כספית לפיקדון הוא רמות הסיכון השונות שלהם. הפיקדונות הבנקאיים הם חסרי סיכון, והמפקידים יודעים בוודאות כי בתום תקופת הפיקדון הם יקבלו את כספם בחזרה. אף כי בישראל לא הונהג ביטוח פיקדונות באופן רשמי, מקובל כי המדינה מפצה את המפקידים במקרה של פשיטת רגל של בנק. לעומת זאת, הקרנות הכספיות יכולות להחזיק ניירות ערך מסחריים בעלי סיכון אשראי, ובמקרה שמנפיק הנייר יפשוט רגל ייגרם הפסד למשקיעים בקרן. מקרה כזה קרה לאחרונה בזמן המשבר הכלכלי בשנת 2008 בקרן הכספית האמריקאית "Reserve Prime Fund", אשר השקיעה בניירות מסחריים של בנק ההשקעות ליהמן ברדרס, שפשט רגל. עם זאת, קיימות קרנות כספיות אשר על פי מדיניותן אינן משקיעות בניירות מסחריים ובאג"ח קונצרניות, ועל כן אינן חשופות לסיכוני אשראי.
הבדל נוסף הוא גמישות זמן הפדיון. בפיקדון בנקאי על המפקיד לקבוע מראש את משך הזמן שבו כספו יהיה סגור. בדרך כלל, ככל שמועד הפיקדון רחוק יותר, הריבית על הפיקדון גבוהה יותר. לעומת זאת, קרן כספית ניתנת לפדיון בכל יום בו מתקיים מסחר בבורסה לניירות ערך, אין צורך להתחייב מראש, והתשואה אינה תלויה כלל במשך ההשקעה. בכך מאפשרת הקרן למשקיע גמישות רבה יותר.
השוואה לקרן שקלית קצרה
ההבדל העיקרי בין קרן כספית לקרן שקלית קצרה הוא המח"ם (משך חיים ממוצע). בקרן שקלית קצרה המח"ם הכולל הוא עד שנה, כלומר ארוך יותר מאשר בקרן כספית. כתוצאה מכך קרן שקלית קצרה רגישה לשינויי ריבית יותר מאשר קרן כספית, ולכן היא יותר תנודתית. באמצעות קרן שקלית קצרה ניתן להפיק רווח הון במצב של ירידת ריבית במשק, בעוד שקרן כספית כמעט ולא תושפע מירידת הריבית. עם זאת, דמי הניהול הגבוהים יותר של הקרן השקלית הקצרה יקזזו חלק מרווח ההון.
מיסוי
קיימים מספר הבדלי מיסוי בין קרן כספית פטורה לבין מק"ם ופיקדון:
קרן כספית חייבת דומה מבחינת מיסוי לפיקדון ולא לקרן פטורה - הקרן משלמת מס בשיעור של 15% על הרווח הנומינלי מהשקעותיה, לא ניתן לקזז הפסדים, ואין דחיית מס.
דמי ניהול
הקרנות הכספיות גובות דמי ניהול הנעים בין 0% ל-0.65%, ומיעוטן אינן גובות דמי ניהול כלל (נכון לאפריל 2009). עם זאת, יש לצפות כי בעתיד יצטרכו כל הקרנות הכספיות לגבות דמי ניהול כלשהם, אך הם יישארו נמוכים יחסית לקרנות נאמנות באפיקים אחרים.
קרנות כספיות במט"ח
קיימות גם קרנות כספיות במטבע חוץ - דולר אמריקני או אירו. כל נכסי הקרן נקובים או צמודים לאותו מטבע. מדיניות ההשקעה מבחינת דירוג, סחירות, טווח ומח"ם היא כמו בקרן כספית שקלית. הרווח הריאלי לצורכי מיסוי מחושב יחסית לשער היציג של המטבע.
יובל סגל (1971)
יובל סגל (נולד ב-3 בספטמבר 1971,י"ג באלול ה'תשל"א) הוא שחקן, יוצר, קומיקאי ודוגמן ישראלי.
ביוגרפיה
סגל נולד במושב יובל ובילדותו עברה המשפחה להתגורר בכפר סבא. סבו היה המשורר והמתרגם אליעזר כגן ודודתו היא השחקנית תחיה דנון. הוא נקרא על שם דודו, רב"ט יובל שמואלי, שנספה בצוללת דקר.
בצעירותו עסק בסיף והיה אלוף ישראל במספר קטגוריות גיל. באמצע שנות התשעים החל לדגמן, והוביל קמפיינים של חברות אופנה, בהן "המשביר לצרכן". כמו כן, השתתף בפרסומות רבות. בשנת 1996 זכה בפרס דוגמן השנה בטקס פרסי האופנה.
בשנת 1997 החל ללמוד משחק בבית הספר למשחק של יורם לוינשטיין, והתקבל ללהקת השחקנים של "הבימה".
בשנה הראשונה ללימודיו קיבל את התפקיד הטלוויזיוני הראשון שלו בתפקיד משני בסדרת הדרמה של איילת דקל ואורי ענבר "כחול עמוק" אשר שודרה בערוץ 2 בזכיינית טלעד.
בין ההצגות בהן השתתף ב"הבימה" ניתן למצוא את "במלחמה כמו במלחמה", "עקב אכילס", "צורה לאהבה", "זוגיות" ו"הנאהבים והנעימים". כמו כן השתתף ב"דצמבר" בתיאטרון בית ליסין.
ב-1998 החל לשחק בסדרת הטלוויזיה "טירונות" בתפקיד רועי ממן.
ב-1999 השתתף בסרט הקולנוע "זמן אוויר" בתפקיד מיכה.
בשנת 2001 הנחה ביחד עם רמה מסינגר, את שעשועון הטלנובלות "מלכת הלבבות" בערוץ ויוה.
משחקו זיכה אותו במועמדות לפרס אופיר. באותה שנה השתתף ב"הייתה לי ילדות מאושרת" של אורי סיון.
בשנת 2004 שיחק בסרטו של מרק רוזנבאום "לרקוד" בתפקיד יקי. באותה שנה החל להשתתף בסדרת המערכונים "קצרים". באותה תקופה החל להנחות את תוכנית הקולנוע בערוץ הראשון "טלסינמה".
ב-2006 שיחק סגל בסדרת הדרמה של HOT "פרשת השבוע", בתפקיד אלישע בן דוד.
בשנת 2006 החל לשחק בקומדיית המצבים "החיים זה לא הכל", לצד אבי קושניר וענת וקסמן, שם גילם את אהוד (טל) המורה לריקוד.
בשנים 2010–2012 שיחק בסדרת הדרמה קומית "טקסי דרייבר" שאותה גם יצר וכתב, ושיחק בתפקיד ראשי את יגאל לוי.
בשנת 2012 החל לשחק בהצגת הבימה "שרי המלחמה", שם גילם את גבע, שר הביטחון.
ב-2013 שיחק בעונתה השנייה של "חסמבה דור 3" בתפקיד יואב צור.
סגל הוביל יחד עם קרן מור ועם שחר חסון את הקמפיין של חברת כרטיסי האשראי "לאומי קארד" משנת 2008 עד 2021.
בשנת 2013 השתתף במחזה "עובד בשביל שניים" בתיאטרון בית ליסין, מאת ריצ'רד בין, עם אלי יצפאן, נועם פנחסוב, ענת מגן-שבו ועוד, בבימויו של משה קפטן.
ב-2014 שודרה עונתה השנייה של הסדרה "פלפלים צהובים", שם גילם את ד"ר גביש. באותה שנה שיחק בסרט "אפס ביחסי אנוש", בתפקיד בועז, מפקד הבסיס.
ביולי 2014 החל לגלם את דמותו של פרופסור לנדאו בסדרה "מתים לרגע". בהמשך השנה השתתף כאורח בתוכנית "הכל הולך", המשודרת בערוץ 13.
ב-2015 החל לשחק בסדרה הדרמה של יס "פאודה", בתפקיד מורנו, מפקד יחידת המסתערבים. באותה שנה החל לשחק גם במחזות "ארוחת פרידה" ו"אילוף הסוררת" בתיאטרון בית ליסין.
ב-2016 שיחק בסדרה הקומית "סופשלי".
ב-2016 הופיע בתפקיד הראשי בסרטו של איתן גרין "חדרי הבית".
ב-2019 הופיע בתפקיד של איציק מסיקה בסדרה "בת אל הבתולה". בנוסף באותה שנה השתתף בסדרה "נחמה" של הקומיקאי והשחקן רשף לוי. כמו כן מגלם תפקיד ראשי במחזה "מיזרי" שהועלה במרץ 2019 בתיאטרון הקאמרי.
בשנת 2020 החל להשתתף במחזה "אלוהי הקטל" בתיאטרון הקאמרי.
בשנת 2022 השתתף בעונה השמינית של "רוקדים עם כוכבים" בקשת 12 והודח שני.
חיים אישיים
סגל נשוי למיה ישראלי, בתו של אלי ישראלי ולהם שלושה ילדים. מתגורר בתל אביב.
רחל דובסון
רחל דובסון (נולדה ב-1945) היא שחקנית ישראלית.
ביוגרפיה
רחל דובסון היא שחקנית. נולדה בסין. סבה וסבתה של רחל דובסון עברו מרוסיה לסין לצורכי מסחר, הוריה ודובסון גדלו בסין, היא עלתה לישראל עם הוריה בהיותה בת שמונה והם התגוררו ברמת גן. בגיל שש עשרה עזבה את בית הספר ולמדה משחק במשך שנה בסטודיו של נולה צ'לטון.
היא ממייסדי תיאטרון הפרסה, בו שיחקה בהצגותיה הראשונות, אחר-כך שיחקה בתיאטרון הפתוח, אותו הקים הלל נאמן, אחר-כך הצטרפה למשך תקופה קצרה לבימת השחקנים של התיאטרון הקאמרי. מראשית שנות השבעים ועד ראשית שנות השמונים שיחקה בהצגות רבות בתיאטרון חיפה, בתקופת כהונתו של עודד קוטלר כמנהל האמנותי של התיאטרון, באותה עת הוא נתן במה ראשונית למחזאים מקוריים ישראלים כמו חנוך לוין, יהושע סובול והלל מיטלפונקט, שהיו אז בתחילת דרכם. ב-1971 שיחקה בהצגה התיעודית "הימים הבאים", מאת יהושע סובול, בבימויה של נולה צ'לטון. ההצגה התבססה על ריאיון זקנים ושיחקו בה אמנון מסקין, גדליה בסר, אילן תורן ולאורה ריבלין.
ב-1973 שיחקה ב"החטא ועונשו", קופרודוקציה של הקאמרי ותיאטרון חיפה. עודד קוטלר גילם את דמותו של רסקולניקוב ודובסון גילמה את דמותה של סוניה. ב-1975 שיחקה בתפקיד דופה בהפקה הראשונה של "קרום", מאת ובבימויו של חנוך לוין. ב-1981 שיחקה בהצגה "יושבות חלוצות על חצץ", הצגה תיעודית מאת אסתר (ביצי) איזביצקי, שגם ביימה. היא עיבדה יומנים של חלוצות, בשיתוף ארבע שחקניות. דובסון גילמה את דמותה של חלוצה שמתאבדת לבסוף.
בשנות השמונים שיחקה בהצגה התיעודית "חמש", בבימויה של נולה צ'לטון, במרכז התיאטרוני בנווה צדק. זוהי הצגה שהתבססה על ראיונות עם ניצולי שואה. ב-1990 שיחקה בתיאטרונטו הראשון, בהצגה "כסף קטן", פרי עטה של יהודית הנדל, בבימויו של הלל נאמן. זוהי הצגת יחיד שעוסקת בזיכרון מוות של אמא שרודפת את הגיבורה בצורות שונות בתוך הסיפורים.
בנובמבר 2012 החלה לשחק בהצגה "אברם", מאת דוד לוין, בבימויו של עודד קוטלר, בתיאטרון אנסמבל הרצליה. ואחר כך שיחקה בהצגה "קיגלר: חייו ומותו", מאת ובבימויו של עודד ליפשיץ בתיאטרון הרצליה, שעלתה בספטמבר, בכיכובו של דוד קיגלר.
היא שיחקה בסרטים כמו "אהבות ביתניה", "ילדי סטלין", "עץ הדומים תפוס" "כרורדניה" ובסדרות טלוויזיה כגון "המקום", "קשר משפחתי", "הכול דבש", "אחרי הצלצול" ו"סדר פסח".
דובסון למדה משחק מול מצלמה, מתוך זה במשך שנתיים אצל רות דייכס. היא השתלמה במשך שלושה חודשים ב"רויאל שייקספיר קומפני" בלונדון והשתלמה במשך ארבעה חודשים ב"תיאטרון רויאל קורט" בלונדון.
היא למדה שלוש שנים פסיכודרמה בסמינר הקיבוצים, למדה שנה דרמה-תרפיה במכללת תל חי.
היא מדריכה ילדים מבוגרים בדרמה ובפסיכודרמה התפתחותית ומשמשת כמורה פרטית למשחק.
חיים אישיים
דובסון גרושה פעמיים ואם לבת. הייתה נשואה לבמאי ולשחקן גדליה בסר ואחר-כך לשחקן רן ורד.
תחנת אטוצ'ה
תחנת אטוצ'ה (בספרדית: Estación de Atocha) היא תחנת הרכבת הגדולה ביותר במדריד, בירת ספרד. התחנה משרתת את רשתות הרכבת הפרברית והרכבת התחתית של מדריד וכן רכבות בין-עירוניות ומחוזיות מדרום, בנוסף לרכבות AVE המהירות מברצלונה ומסביליה.
טרנטלה
טרנטלה (איטלקית: Tarantella) הוא ריקוד איכרים במשקל 6/8, מדרום איטליה.
תחנת אטוצ'ה
אטוצ'ה הייתה תחנת הרכבת הראשונה של מדריד כאשר נחנכה ב-9 בפברואר 1851 בשם Estación de Mediodía - 'תחנת הדרום'. התחנה ממוקמת בקצה הדרומי של שדרת פראדו והציר החוצה את העיר מצפון לדרום. לאחר שמבנה התחנה נפגע ברובו משריפה, הוא נבנה ונפתח מחדש ב-1892. את המבנה החדש, המבוסס על קונסטרוקציית ברזל יצוק, תכנן האדריכל אלברטו פלאסיו בסיועו של גוסטב אייפל.
טרנטלה
הטרנטלה הוא ריקוד עליז ומהיר שמקצבו הולך וגובר בהדרגה, עד לסיומו. השם טרנטלה משמש גם ליצירות מוזיקליות בסגנון זה. מקובל לנגן את הטרנטלה בליווי גיטרה, טמבורין ו/או קסטנייטות.
תחנת אטוצ'ה
בשנת 1992 הוסב המבנה הישן למרכז מסחרי שמכיל חנויות, בתי קפה, מועדון לילה וגן טרופי. מסוף רכבות חדיש שהחליף את המבנה הישן, תוכנן על ידי האדריכל רפאל מונאו. קווי הרכבות הבין-עירוניות והרכבות המהירות מגיעים למסוף החדש, בעוד הרכבות הפרבריות מסיימות את דרכן ברציפים תת-קרקעיים. בסמוך לתחנה ממוקמות שתי תחנות של הרכבת התחתית, אחת מהן מקושרת ישירות למרכז המסחרי של אטוצ'ה.
טרנטלה
שם המחול קרוי על שמו של עכביש הטרנטולה שעקיצתו, לפי אמונה שגויה מימי הביניים, הייתה גורמת למחולית. גישה אחרת סבורה ששמו של המחול נובע מהעיר מטאראנטו שבדרום איטליה.
תחנת אטוצ'ה
בסדרת הפיגועים ב-11 במרץ 2004, אירע אחד הפיגועים ברכבת בתחנת אטוצ'ה ופיגוע נוסף אירע ברכבת כ-500 מטרים מדרום לה.
עמנואל רקמן
ביוגרפיה
כיהן כפרופסור בישיבה יוניברסיטי שבעיר ניו יורק, מ-1946 שימש כרב בקהילת "שערי תפילה" בפאר-ראקאוואי שבניו יורק ובהמשך גם רבו של בית הכנסת שבשדרה החמישית שבמנהטן. היה נשיא מועצת הרבנים של ניו יורק ובהמשך גם נשיא מועצת הרבנים (האורתודוקסיים) של ארצות הברית (RCA).
בשנת 1956 השתתף במשלחת רבנים שבקרה במדינות מזרח אירופה ודווחה בהרחבה על היהודים במדינות השונות. היה פעיל בתנועה הציונית ובשנת 1966 צורף להנהלה הציונית.
בשנות החמישים של המאה העשרים הקים רקמן את אוניברסיטת בר-אילן בצוותא עם פרופסור פנחס חורגין. היה בחבר הנאמנים של האוניברסיטה מ-1955. בשנים 1977 עד 1986 היה נשיא האוניברסיטה ולאחר מכן נעשה נגיד האוניברסיטה, תפקיד בו שימש עד לסופו.
גישתו המחקרית, אותה גם יישם כמחנך, הייתה הימנעותו מפלפול מיותר, ונקיטתה של גישה ישירה של הבנת הסוגיה מתוך יסודותיה ההגיוניים. הוא שילב במחקרו את שלוש הדיסציפלינות אותן רכש בלימודיו: הלכה, משפט, ופילוסופיה ומיזגן לכדי מיקשה אחת בחוקרו את ההלכה היהודית. הוא הושפע עמוקות מהרב יוסף דוב סולובייצ'יק, בגישתו ההומניסטית, שהתאפיינה בשילוב מדע ותורה.
בשנת 1988 נמנה עם מדליקי המשואות בטקס פתיחת יום העצמאות ה-40.
סופר סטרייקה
סופר סטרייקה היא סדרת אנימציה לילדים המבוססת על קומיקס ניגרי, ומאוחר יותר גם דרום אפריקני, התוכנית עוסקת בקבוצת כדורגל אשר רוצה לנצח בליגת העל. הסדרה שודרה בישראל בערוץ זום.
בשנת 2021 יצא פריקוול לסדרה בשם "סופר סטרייקה: עונת הטירון" שמספרת על העבר של שייקס וסקארה ועל היריבות שלהם.
עלילה
סופר סטרייקה היא קבוצה בליגת העל המתחרה במשחקים רבים מול קבוצות אחרות. חלק מהקבוצות עושות מזימות כדי לנצח במשחקים נגד סופר סטריקה. בכל פרק מסופר על משחק של סופר סטריקה נגד קבוצה יריבה, כשברוב הפרקים הקבוצה היריבה מנסה לחבל לסופר סטריקה באימונים שלה לקראת המשחק.
יוסף קלינג
יוסף קלינג (בגרמנית: Josef Kling; 19 במרץ 1811, מיינץ – 1 בדצמבר 1876, לונדון) היה שחמטאי גרמני ומחבר סיומים.
ביוגרפיה
יוסף קלינג החל את דרכו כמורה למוזיקה וכנגן בכנסייה. בשנת 1834 עבר לפריז והרוח למחייתו על ידי משחקי שחמט בקפה דה לה רז'אנס. בשנת 1837 עבר ללונדון.
בשנת 1836 פרסם קלינג בביטאון Le Palamède ניתוח שהתפרסם מאוד על סיומי צריח ורץ מול צריח. בניתוח זה השתמש הווארד סטאונטון בספרו משנת 1847. בשנת 1849 פרסם קלינג את ספרו The Chess Euclid שבו ליקט כ-200 בעיות שחמט. בשנת 1851 כתב ספר סיומי שחמט ביחד עם ברנהרד הורביץ. בביקורת על הספר כתב טאסילו פון דר לאסה על ההבדלים בין בעיה לאטיוד: "העמדות באטיוד נבדלות מאלו של הבעיות בכך שהן טבעיות מאוד והגיוני להגיע אליהן בשלב הסיום של המשחק. בנוסף, יש לפעמים בעיה מאוד קשה שיש לפתור, והמטרה היא לאו דווקא להגיע למט אלא להגיע לעמדה עדיפה, או שקולה, ומספר המסעים איננו משנה כפי שהוא חשוב בפתרון בעיה."
בין השנים 1851–1853 פרסם קלינג אטיודים נוספים בעיתון The Chess Player. ביוני 1852 ייסד בלונדון את בית הקפה בו שיחקו שחמט בשם Kling's Chess שאותו נהג גם לבקר ויליאם אוונס. קלינג נשאר קרוב לעולם השחמט עד מותו והיה חבר כבוד במועדון השחמט של לונדון.
אטיוד
פתרון: 1. צא4 מה:א4 2. צח3+ המלך בוחר ערוגה בשורה הרביעית 3. צח4+ וזוכה במלכה אם 1...מהג8 2. צח3+ מה:ח3 3. צא3+ וזוכה במלכה.
אטיוד משותף עם ברנהרד הורביץ משנת 1851, הלבן נוסע וזוכה.
Viasat (חברה אמריקאית)
Viasat Inc. היא חברת תקשורת אמריקאית שבסיסה בקרלסבד בקליפורניה. החברה מספקת שירותי פס רחב מהירים מבוססי לוויינים ומערכות רשת מאובטחות המיועדות לשווקים צבאיים ומסחריים.
היסטוריה
Viasat נוסדה במאי 1986 על ידי מארק דנקברג, מארק מילר וסטיב הארט. מארק דנקברג היה המנכ"ל ומארק מילר וסטיב הארט היו מנהלי הטכנולוגיות הראשיים. Viasat קיבלה מימון הון סיכון בסך 300,000 דולר מ-Southern California Ventures. בדצמבר 1996 ביצעה החברה הנפקה ראשונה לציבור (IPO).  בשנת 1999 עבר מטה החברה לקרלסבד בקליפורניה. בשנת 2000 השיקה Viasat חברת ספין-אוף, TrellisWare Technology. החברה במימון עצמי שמתמקדת בפיתוח מערכות תקשורת ועיבוד אותות.
בשנת 2001 החלה Viasat לעבוד עם בואינג על Connexion ושירותי תקשורת למטוסי נוסעים. החברה רכשה את יחידת מוצרי התקשורת של לוקהיד מרטין, Comsat Laboratories ב-2001 תמורת סכום לא ידוע. Comsat Laboratories היא קבוצת פיתוח הטכנולוגיה והמוצרים של Viasat למערכות תקשורת בתחום תקשורת מבוססת לוויין רחב פס בקצב גבוה. בשנת 2001 רכשה Viasat גם את US Monolithics, חברה המתמקדת בתכנון מעגלי פס רחב בתדר גבוה, תמורת כ-30 מיליון דולר.
בשנת 2001 חתמה Eutelsat על הסכם לשימוש במסופי LinkStar של Viasat עבור רשת המולטימדיה בפס הרחב שלהם על גבי לווייני FSS המשדרים בתחום תדרי Ku.
במרץ 2001 זכתה Viasat בחוזה עם WildBlue Communications בשווי 16 מיליון דולר לבניית מודמים לווייניים של WildBlue לתמיכה בהשקת השירות של החברה. WildBlue חתמה על חוזה שני עם Viasat ב-2001 תמורת 17 מיליון דולר ו-Viasat פיתחה וייצרה ציוד קצה למערכות מודם לווייני.
WildBlue השיקה את שירות האינטרנט שלה באוקטובר 2004 לאחר שהשיג קיבולת שידור בתחום שידור Ka-band בעזרת לוויין Telesat Anik F2. שירות WildBlue שודרג ב-2007 באמצעות הלוויין WildBlue-1, ששוגר שנה קודם לכן.
בשנת 2005 רכשה Viasat את Efficient Channel Coding, יצרנית של מעגלים משולבים לתקשורת בפס רחב ומערכות תקשורת לווייניות, אשר העניקו ל-Viasat גישה לשוק הפס הרחב של הלווין IPStar. חברת הטכנולוגיה הביטחונית Enerdyne נרכשה על ידי Viasat ב-2006 תמורת השקעה ראשונית של 17 מיליון דולר.
ב-2007 רכשה Viasat את החברה השווייצרית JAST Antenna Systems שבסיסה בלוזאן. החברה מפתחת מעגלי מיקרוגל ואנטנות ליישומי לוויין יבשתיים וניידים.
ב-15 בדצמבר 2009 רכשה Viasat את WildBlue, שבסיסה בקולורדו, תמורת 568 מיליון דולר במזומן ובמניות. עסקת Wildblue כללה את הלוויין WildBlue-1 ושידור בתחום Ka-band באמצעות לווין Anik F2, כ-75 מיליון דולר במזומן ו-45 מיליון דולר בהפסדי מס, מה שהביא את מחיר הרכישה נטו לכ-445 מיליון דולר. בשנת 2010 רכשה Viasat את חברת ההצפנה סטונווד גרופ מדורסט באנגליה, תמורת 20 מיליון דולר במזומן ובמניות.
בינואר 2013 פתחה החברה סניף בדולות' בג'ורג'יה. בשנת 2015 פתחה החברה מתקן בשטח של כ-10.7 דונם בפארק המחקר של אוניברסיטת אריזונה סטייט בטמפה, אריזונה. קמפוס אריזונה מתמקד בתכנון וייצור של מוצרי תקשורת למיקרוגל ומכ"ם, מערכות רדיו ואבטחת סייבר. בשנת 2016 הכריזה Viasat על הקמת מתקן מחקר ופיתוח בצ'נאי בהודו. בשנת 2017 פתחה מתקן בשטח של כ-7.4 דונם ליד מרכז מדעי הבריאות של טקסס A&M בבריאן בטקסס.
בשנת 2013 רכשה Viasat גם את חברת התוכנה LonoCloud, העוסקת בתחום הרשתות במחשוב ענן.
בשנת 2014 חתמה החברה על שיתוף פעולה עם Thuraya Telecommunications, מפעילת שירותי לוויין ניידים, כדי לספק שירותי מכונה למכונה (M2M). באותה שנה החלה החברה גם בשותפות עם LightSquared בעבודה על שירותי M2M במכשירים בכלי רכב ובתעופה. Viasat שיתפה פעולה גם עם אדיסון דרום קליפורניה כדי לספק מעבר קל לרשתות תפעוליות. החברה רכשה את NetNearU שבסיסה בבריאן/קולג' סטיישן, טקסס ב-2014. חברת NetNearU מתמקדת בלקוחות ממשלתיים וארגוניים, ופיתחה מערכת ניהול wifi בשם TRACKOS. ביולי 2014 רכשה חברת ViaSat את גריי לאבס, חברה שהתמחתה בתקשורת לוויין למודיעין, מעקב וסיור.
בשנת 2015 רכשה Viasat את חברת הווירטואליזציה Engreen כדי לשפר את מערכת הפס הרחב הגמיש שלה. במרץ 2015 רכשה גם את EAI Design Services במטרה להרחיב את חומרת ה-ASIC וה-FPGA שלה לפרויקטים של לוויין ואבטחת סייבר.
בשנת 2016 רכשה Viasat את Arconics, ספקית תוכנה לענף התעופה שבסיסה בדבלין באירלנד. החברה צירפה 40 העובדים משם לצוות העובדים שלה והרחיבה את היצע התוכנה שלה כתוצאה מהרכישה.
בשנת 2017 הודיעה Viasat על הכוונה להיכנס לשיתוף פעולה עם מפעילת הלוויין האירופית Eutelsat. החברות ביטלו את תוכניות המיזם המשותף שלהן באפריל 2018.
החברה שיגרה את הלוויין השלישי שלה (הלוויינים הקודמים היו ViaSat-1 ו-WildBlue-1), ViaSat-2 ב-1 ביוני 2017.
בדצמבר 2020 רכשה Viasat את RigNet, מפתחת פתרונות רשת מנוהלים ויישומים מיוחדים.
במאי 2021 ערערה החברה לבית המשפט לערעורים של ארצות הברית עבור וביקשה לעצור את השיגורים של לוויינים במסלול נמוך (LEO) של של SpaceX של שעליהם מתבסס Starlink. חברת Viasat טענה כי החלטת ועדת התקשורת הפדרלית (FCC) לא תואמת את חוק המדיניות הסביבתית הלאומית (NEPA). ועדת התקשורת הפדרלית דחה טענות אלה, וב-20 ביולי 2021, השופטים קבעו ש-SpaceX יכולה להמשיך לשגר לווייני פס רחב.
ב-8 בנובמבר 2021 הודיעה החברה על עסקה בשווי של 7.3 מיליארד דולר לרכישת אינמרסט תמורת 850 מיליון דולר במזומן, כ-46 מיליון מניות של מניות Viasat והנחת חוב של 3.4 מיליארד דולר.
ב-24 בפברואר 2022, היום שבו פלשה רוסיה לאוקראינה, אלפי מודמים של Viasat נפגעו באירוע סייבר.
אינטרנט Viasat
Viasat Internet, שהושק בשנת 2012 תחת השם Exede, הוא שירות אינטרנט בפס רחב המכסה אזורים שספקי שירותי אינטרנט יבשתיים מסורתיים לא מגיעים אליהם. בשנת 2013 הוצג שירות Voice home כשירות משלים לשירות הנתונים. החברה גם מפיצה גם שירותי אינטרנט עסקי, שנקרא בתחילה Exede Business, שהושק ב-2014.
שירות Exede של Viasat מופעל על ידי הלוויין ViaSat-1. בתחילה הושק האינטרנט לווייני בפס רחב כתגובה לחוסר הכיסוי שסופק על ידי שירותים יבשתיים. השירות שסיפק 12 Mbit/s היה מהיר יותר מאשר אפשרויות גישה לאינטרנט לווייניות קודמות כמו WildBlue שיכול היה להגיע רק ל-1.5 Mbit/s. בשנת 2016 הוכנסה לשימוש אפשרות למהירות הורדה של 25 Mbit/s באזורים מסוימים, כמו גם מודם חדש התומך בשכבת המהירות החדשה הכולל נתב Wi-Fi משולב ומתאם VoIP. בשנת 2017 החלה החבררה למתג את השירות מחדש כ-Viasat Internet.
שירות האינטרנט מכסה את רוב ארצות הברית והוואי. בדוח 2015, מהירויות ההורדה היו קצת יותר מ-100% מהמפורסמות, בעוד מהירות ההעלאה עלתה על 150% מהמהירויות המפורסמות.
למסלול הלווין של Viasat יש זמן השהיה של למעלה מ-600 אלפיות השנייה, יותר מפי עשרה ממערכות יבשתיות או מבוססות מסלול נמוך כמו Starlink, מה שהופך אותה לתחרותית הרבה פחות עבור יישומים כמו ועידות וידאו ומשחקים.
אינטרנט בטיסה
בדצמבר 2013 השיקה Viasat את שירות ה-WiFi בטיסה שלה בג'ט בלו. מאז הרחיבה החברה את השירות לחברות תעופה אחרות בהן יונייטד איירליינס, אמריקן איירליינס, סקנדינביאן איירליינס, דלתא, אל על, אארומקסיקו, ג'ט בלו וקוואנטס.
אינטרנט בינלאומי
בשנת 2017 חתמה החברה על הסכם עם Grupo Prosperist, ספקית שירותי תקשורת במקסיקו, לפריסת שירות Wi-Fi קהילתי. שירות Wi-Fi קהילתי משתמש בנקודה חמה מרכזית על מנת להתחבר ללוויין Viasat ולספק שירות אינטרנט במחיר סביר לקהילות מרוחקות במקסיקו. עד 2019 היה שירות Wi-Fi קהילתי נגיש ליותר ממיליון אנשים ברחבי המדינה. בשנת 2019 החלה גם פייסבוק להשקיע ב-Wi-Fi קהילתי כדי לספק אינטרנט מהיר ומופעל באמצעות לוויין למקומות כפריים.
ביולי 2020 השיקה Viasat שירות אינטרנט מהיר בברזיל תוך שימוש בלוויין Telebras SGDC-1.
מערכות אבטחה
Viasat עוסקת גם באבטחת תשתיות קריטיות החל משנת 2013, שנועדה לעצור פרצות אבטחה ולנטר רשתות בזמן אמת. במסגרת זו נוספו חיישנים מוצפנים לרשתות התשתית הלאומיות הקריטיות ונעשה ניטור של פעילות חריגה באמצעות מרכז תפעול אבטחה. Viasat עובדת בשיתוף עם אדיסון דרום קליפורניה כדי לשפר את מערכות האבטחה של התשתיות הקריטיות שלהם באמצעות מימון ממשרד האנרגיה האמריקאי שנועד לשפר את ההגנה על רשת החשמל ותשתיות הנפט והגז של המדינה מפני התקפות סייבר.
תקשורת ממשלתית
Viasat מציעה גם שירותי פס רחב לווייניים דו-כיווניים לממשלת ארצות הברית. במסגרת השירותים היא מספקת לצבא שירותי תקשורת טקטית, מספקת שירותים לתקשורת מאובטחת ומוצפנת על פני רשתות ציבוריות. שירותי תקשורת לוויינית מספרת מודיעין בזמן אמת לשליטה ובקרה.
פרנסואה-אדריאן בואלדייה
פרנסואה אדריאן בואלדייה (בצרפתית: François-Adrien Boieldieu; 16 בדצמבר 1775 – 8 באוקטובר 1834) היה מלחין צרפתי.
קורות חייו
בואלדייה נולד בעיר רואן אשר בנורמנדיה. את לימודיו המוזיקליים החל בלימוד נגינה בעוגב אצל נגן העוגב בקתדרלה ברואן. בגיל 18 חיבר את האופרה הראשונה שלו לליברית של אביו. האופרה זכתה להצלחה מקומית. בואלדייה ניסה להקים ברואן קונסרבטוריון אך כשלא עלה הדבר בידיו, עבר לפריז בימי הטרור של המהפכה הצרפתית. בואלדייה המשיך לחבר אופרות קומיות ובשנת 1800 זכה בהצלחה עם האופרה "הכליף מבגדד". הוא נתמנה למורה לפסנתר בקונסרבטוריון של פריז והשתלם בקומפוזיציה אצל לואיג'י כרוביני.
בשנת 1803 עבר לסנקט פטרבורג ושימש כמנצח ו"מלחין החצר" של הצאר. בתקופה זו המשיך לחבר אופרות. בשנת 1812 חזר לפריז ולאחר ששקל בדבר, החליט לדחות את הצעותיו הנדיבות של הצאר ומסר כתב התפטרות רשמי ממשרתו ברוסיה.
וואל
קיימות גרסאות שונות של בדי וואל:
פרנסואה-אדריאן בואלדייה
קורות חייו
לאחר שובו חזר לפריז המשיך בחיבור אופרות, שרובן נשכחו. בשנת 1825 העלה את האופרה המפורסמת ביותר שלו - "הגברת הלבנה" (La Dame Blanche) המבוססת על שתי יצירות של וולטר סקוט: "המנזר" ו-"גאי מנרינג". האופרה מוצגת בכל רחבי העולם עד ימינו. בואלדייה שילב בה שירי עם סקוטיים. הוא נתמנה לפרופסור לקומפוזיציה בקונסרבטוריון של פריז והמשיך לחבר אופרות, שלא זכו לאותה הצלחה.
הארו (רובע)
רובע הַארוֹ של העיר לונדון (באנגלית: The London Borough of Harrow, ) הוא אחד מרובעי העיר לונדון. הרובע נמצא בצפון מערב העיר.
גאוגרפיה
הרובע גובל במחוז הרטפורדשייר בצפונו, ברובע הילינגדון במערבו, ברובע אילינג בדרום, ברובע ברנט בדרום מזרח וברובע בארנט במזרח.
שכונות
ברובע הארו מצויות השכונות:
היסטוריה
רובע הארו הוקם בשנת 1934 כרובע עירוני של מחוז מידלסקס בעקבות חוק השלטון המקומי 1929 וצו שניתן בעקבותיו בשנת 1934 להסדרת מחוז מידלסקס. הרובע הוקם על ידי איחוד הרובע העירוני הארו שעל הגבעה, הרובע הכפרי הנדון והרובע העירוני וילדסטון. הרובע הפך לרובע מוניציפלי ב-4 במאי 1954. בשנת 1965 שונה מעמד הרובע מכוח חוק השלטון בלונדון 1963, והרובע הפך לחלק מלונדון רבתי. גבולות הרובע לא שונו בשל גודלו ומספר התושבים הבר בו (באותה עת היה הרובע הגדול ברובעי מידלסקס - והתגוררו בו כ-209,000 תושבים (1961)).
אוכלוסין
אוכלוסיית הארו היא אוכלוסייה מבוססת ביותר. תושבי הרובע מתגוררים בעיקר בבתים פרטיים, הרובע ברובו הוא בעל אופי כפרי. אחוז הפשיעה ברובע נמוך ביותר (מהנמוכים ברובעי לונדון). הקרבה היחסית לעיר, ואופיו של הרובע מסביר את מחירי הדירות הגבוהים שבו.
השכלה
ברובע פועלות מכללת הארו, מכללת סטאנמור ומכללת סנט דומיניק, וכן בית הספר היוקרתי הארו לבנים. בשונה מיתר רובעי לונדון, הלימודים בחטיבות הביניים שברובע מתחילים בכיתה ו' (גיל 11+) ולא בכיתה ז' (גיל 12+).
פרנסואה-אדריאן בואלדייה
קורות חייו
מהפכת יולי, שהתרחשה ב-1830 נגד בית בורבון, גרמה לפשיטת רגל של האופרה קומיק ושל בואלדייה. הוא איבד בהדרגה את כושר הדיבור, כנראה כתוצאה מסרטן הגרון. כדי לחלצו מעוני, קבע לו אדולף תייאר קצבה ממשלתית בסך 6,000 פרנק. ב-25 בספטמבר 1834 הופיע בפומבי בפעם האחרונה, בהצגת הבכורה של Le chalet. מאת אדולף אדם. בדרך זו העביר באלגנטיות את שרביט הניצוח לתלמידו המבריק. הוא נפטר ב-1834. לבו נטמן ברואן, בקבר שעיריית רואן מימנה, ואילו גופו נקבר בבית הקברות פר לשז בפריז.
בואלדייה היה חבר במסדר הבונים החופשיים, בלשכה הפריזאית "אמנויות וידידות", נוסף לחברותו בלשכת "פלשתינה" (בסנקט פטרבורג). כמו כן היה חבר כבוד בלשכת "ידידים שהתאחדו מחדש", גם היא בסנקט פטרבורג.
מבין יצירותיו התזמורתיות של בואלדייה היה גם הקונצ'רטו לנבל ולתזמורת בדו מז'ור, שנחשב יצירת מופת ברפרטואר של נגני נבל.
פרוביוטיקה
במחקר
ישנם מחקרים המציגים מידע מספק לפוטנציאל הרפואי של פרוביוטיקה שנכנסת לגופנו באמצעות מזון המכיל פרוביוטיקה. המידע המחקרי מתייחס לכך שפרוביוטיקה מסייעת (ולא מחליפה תרופות) במצבים כמו זיהום בדרכי השתן או במעיים (לרבות שלשולים והצטברות גזים), מחלות דלקתיות במערכת העיכול, אלרגיה וסיוע למערכת החיסון בגופינו ובמערכת העיכול בפרט. במחקר שבוצע במכון ויצמן בשנת 2018 הגיעו החוקרים למסקנה שפרוביוטיקה יכולה להיות יעילה רק אם הותאמה באופן אישי למטופל.
במחקר שתוצאותיו פורסמו בגיליון יולי 2007 של מגזין הרפואה הבריטי BMJ, נמצא שחולים שנטלו פרוביוטיקה לצד טיפול אנטיביוטי הראו נטייה לקיצור ימי אשפוז של מבוגרים, כתוצאה ממניעה של זיהומים משניים ושלשולים, שנגרמים כתוצאה משימוש ממושך באנטיביוטיקה בבתי חולים. עם זאת, במחקר שבוצע במכון ויצמן בשנת 2018 התקבל שדווקא הנבדקים שקיבלו פרוביוטיקה היו אלו שהחיידקים במערכת העיכול שלהם השתקמה באופן האיטי ביותר.
סקירה משותפת של ארגון המזון והחקלאות וארגון הבריאות העולמית מצאה עדויות לכך שפרוביוטיקה עשויה לסייע לחיזוק המערכת החיסונים גם עבור אנשים בריאים. אף על פי כן, במאמר בסיינטיפיק אמריקן שסקר את הנושא נכתב: "אף על פי שחיידקים מסוימים מסייעים בטיפול בכמה בעיות מעיים, לא ידוע על תועלת כלשהי שהם מביאים לאנשים בריאים".
במחקר שבוצע בשנת 2019 מצאו חוקרים מספר ראיות לכך שמתן חיידקים פרוביוטיים לילדים חולים עלול לגרום לזיהום דם, ובמקרים מסוימים אף נזקיה היו חמורים מתועלתה.
מקור המונח
מבחינה אטימולוגית המונח 'פרו-ביוטיקה' הוא תחדיש לשוני המשתמש בשפות עתיקות כדי לתאר רעיון מודרני. התחילית 'פרו' לקוחה מהיוונית ומשמעותה 'בעד' או 'למען' בעוד ש'ביוטיקה' מגיעה מהמילה הלטינית 'ביו' שמשמעותה חיים. מכאן שהמונח 'פרוביוטי' פירושו המילולי הוא 'בעד חיים', והוא מהווה ניגוד של הצירוף 'אנטיביוטיקה' שפירושו 'נגד חיים'.
דייוויד בירד האב
דייוויד בירד האב (באנגלית: .David Baird Sr; ) היה פוליטיקאי אמריקאי חבר המפלגה הרפובליקנית, שייצג את מדינת ניו ג'רזי בסנאט של ארצות הברית למשך כשנה בין 1918 ל-1919.
ביוגרפיה
בירד, בן למשפחה ממוצא סקוטי שהשקתעה באירלנד, נולד בדרי שבצפון אירלנד. בשנת 1856 היגר לארצות הברית ונככנס לעסקי העץ בעיירה פורט דיפוזיט שבמרילנד. ב-1860 עבד לקמדן שבניו ג'רזי, שם המשיך לעבוד בתעשיית העצים והוסיף לעסוק בבנקאות.
היה חבר במועצת המנהלים הנבחרים של מחוז קמדן מ-1876 עד 1880. הוא שימש גם כשריף של מחוז קמדן בשנים 1887–1889, ושוב מ-1895 עד 1897.
בשנת 1910 התמודד ללא הצלחה לסנאט של ארצות הברית, אך בפברואר 1918 מונה למלא את מקומו של הסנאטור המנוח ויליאם יוז בידי מושל ניו ג'רזי ויליאם אוונס אדג'. לאחר מכן נבחר בבחירות ביניים ב-5 בנובמבר 1918, וכיהן בסנאט עד 3 במרץ 1919, משלא התמודד לתוקפת כהונה מלאה בבחירות הרגילות. אחרי שעזב את גבעת הקפיטול חידש בירד את עיסוקיו הקודמים בקמדן, שם נפטר ונקברטמן בבית העלמין הארלי.
ביירד היה אביו של דייוויד ביירד הבן, לימים גם הוא סנאטור מניו ג'רזי.
עליזה חנוביץ'
עליזה חנוביץ׳ (באנגלית: Aleeza Chanowitz; נולדה ב-16 ביוני 1990) היא יוצרת, במאית ושחקנית טלוויזיה ישראלית, ילידת ארצות הברית.
ביוגרפיה
הוריה התגרשו כשהייתה בת ארבע, היא למדה בבית ספר אורתודוקסי מודרני שבו למדו בנים ובנות יחד, ואחרי התיכון הצטרפה לחבריה שיצאו לישראל. היא למדה שנה באוניברסיטת בר-אילן ולאחר מכן חזרה לניו יורק, שם למדה לימודי יהדות בברוקלין קולג' ניו יורק ב-2011 ומיד לאחר מכן עלתה לארץ ישראל. בישראל למדה מ-2012 עד 2017 לימודי קולנוע בבית הספר סם שפיגל לקולנוע ולטלוויזיה.
ב-2015 כתבה, ביימה ושיחקה בסרט סטודנטים בשם "מושקי", סרט עלילתי קצר. הסרט השתתף בפסטיבלים JFF, TJFF, KUKI, Filmfest Munich, Berlinale 2016 – Generation 14 plus וזכה בפרסים: Sir Jack Lyons Charitable Trust. וכן הוצג בפסטיבל ברלין.
ב-2016 שיחקה בסרטו של ערן קולירין מעבר להרים ולגבעות בתפקיד זמרת.
ב־2017 יצרה, ביימה ושיחקה בסרט הסיום שלה: שאבעס כלה, סרט עלילתי קצר. הסרט השתתף בפסטיבלים BAFICI, JFF, JJFF, ובפסטיבלים יהודיים בינלאומיים נוספים, וזכה במספר פרסים: ציון לשבח במסגרת תחרות ון-ליר לקולנוע ישראלי קצר JFF 2018, ציון לשבח במסגרת תחרות החוויה היהודית JFF 2018, סרט הסטודנטים הטוב ביותר NYC Shorts Film Festival, סרט הסטודנטים הטוב ביותר ALPINALE Short Film Festival, סרט בינלאומי הטוב ביותר Festival Chalon tout Court, סרט הקצר הטוב ביותר Festival du Cinema Israelien de Paris. בנוסף השתתף בפסטיבל ירושלים.
ב-2021 שיחקה בתפקיד שרה בסדרה מלכות של HOT ובתפקיד אליסה, טירונית ועולה חדשה מקנדה בסדרה המפקדת ששודרה בכאן 11.
ב-2022 ביימה ושיחקה בתפקיד הראשי בסדרה "חאנשי", דרמה קומית ישראלית-אמריקאית של HOT. בסדרה חנוביץ' מגלמת את דמותה של חאנשי, צעירה ממשפחה חרדית בברוקלין, שרגע לפני חתונתה, מחליטה להפתעת כולם ובהתנגדות משפחתה, לנטוש הכל ולעשות עלייה.
חיים אישיים
חנוביץ נשואה לעדי וישניא ולהם בת.
יובל נעים
יובל נעים (נולד ב-8 בינואר 1967) הוא כדורגלן עבר ישראלי ששיחק בעמדת הבלם, וכיום מאמן הפועל ראשון לציון.
קריירה כשחקן
נעים החל לשחק כדורגל במחלקת הנוער של הפועל רמת גן, ובאמצע שנות השמונים עלה לקבוצה הבוגרת. בשנת 1989 היה שותף לעלייתה לליגה הלאומית, הליגה הבכירה דאז. אולם, לאחר שנה בלבד חזרה הקבוצה לליגה השנייה.
בשנת 1993 עזב נעים את הפועל רמת גן ועבר לשחק בהפועל צפרירים חולון. בסיום אותה עונה נשרה רמת גן לליגה השלישית בפעם הראשונה בתולדותיה. נעים חזר להפועל רמת גן ועזר לה לחזור לליגה הארצית ושיחק בקבוצה שנתיים נוספות. משחקו האחרון בקבוצה, באצטדיון המכתש נגד הפועל טייבה, פוצץ 20 דקות לסיום כשרמת גן מובילה בתוצאה 0:2, וזאת בטענה שנגח באפו של הקוון. בעקבות התקרית הורחק נעים עד לסיום אותה עונה.
בקיץ 1996 עבר נעים לבני יהודה תל אביב, ולאחר עונה אחת נדד להכח רמת גן. בהמשך שיחק גם בהפועל אור יהודה ובמכבי רמת עמידר, ובשנת 2001, בגיל 34, פרש ממשחק פעיל.
קריירה כמאמן
לאחר שפרש מונה נעים למאמנה של מכבי רמת עמידר וכבר בעונתו הראשונה רשם הצלחה כאשר העלה את הקבוצה מליגה א' לליגה הארצית. נעים המשיך לאמן את רמת עמידר במשך 3 שנים נוספות, ולאחר האיחוד בין הכח רמת גן מכבי רמת עמידר בקיץ 2005 שימש כסקאוט של הקבוצה המאוחדת, הכח עמידר רמת גן.
במחזור ה-7 של עונת 2005/2006 התמנה נעים למאמנה של קבוצת נעוריו, הפועל רמת גן, והצליח להשאיר את הקבוצה בליגה הארצית על אף פער של 13 נקודות מהקו האדום, ואף זכה איתה בגביע הטוטו של הליגה הארצית. בעונה שלאחר מכן עלה עם הקבוצה לליגה הלאומית וזכה עם הקבוצה פעם נוספת בגביע הטוטו. בשנת 2009 שבה הפועל רמת גן תחת הדרכתו לליגת העל לאחר 19 שנות היעדרות. את עונת 2009/2010 סיימה הקבוצה במקום ה-14 וניצלה מירידה לליגה הלאומית לאחר ניצחון במשחק מבחן מול הפועל כפר סבא מהליגה הלאומית.
בקיץ 2010 עזב נעים את הפועל רמת גן וחתם בבני סכנין, אך לאחר מספר שבועות פוטר מהקבוצה, עוד לפני תחילת משחקי הליגה. ב-17 באוקטובר 2010 נעים מונה למאמנה של הפועל פתח תקווה, ובאפריל 2011, לאחר סכסוך מתמשך עם תומר סיני, מבעלי המועדון, החליטו נעים והנהלת הקבוצה על סיום תפקידו.
באוגוסט 2011 חתם יובל נעים לשנה אחת במועדון בית"ר ירושלים, במקומו של דוד אמסלם שהתפטר מתפקידו לפני תחילת העונה. בפברואר 2012 התפטר מתפקידו עקב חוסר הצלחת הקבוצה תחת הדרכתו.
באוגוסט 2014 מונה נעים למאמנה של הפועל אשקלון, לאחר שירדה לליגה א'. תחת הדרכתו של נעים, רשמה הקבוצה שתי עליות ליגה תוך שתי עונות, כאשר בתום עונת 2015/2016 העפילה הקבוצה לליגת העל. כמו כן, באותה העונה זכתה הקבוצה בגביע הטוטו לליגה הלאומית. בעונת 2016/2017 הוביל נעים את הפועל אשקלון להישארות בליגת העל, לראשונה בתולדותיה, לאחר ניצחון 1:2 על עירוני קריית שמונה במחזור הסיום של העונה. ב-12 בפברואר 2018 סיים נעים את תפקידו בהפועל אשקלון, לאחר ארבע שנים כמאמן הקבוצה.
ב-23 בנובמבר 2018 מונה נעים למאמן מועדון ספורט אשדוד, אך פוטר לאחר עשרה מחזורים.
ב-17 בדצמבר 2019 חתם על חוזה לשנה וחצי כמאמנה של הפועל אשדוד מליגה א' דרום. ב-18 באפריל 2021 סיים את דרכו בקבוצה. ב-17 באוקטובר 2021 מונה למאמן שמשון כפר קאסם. ב-8 באפריל 2023 מונה למאמן הפועל ראשון לציון.
איתן גולן
איתן גולן (1940 – 7 ביוני 2007) היה קצין במשטרת ישראל בדרגת תת-ניצב. כיהן כסמנכ"ל משרד ראש הממשלה וראש מועצת אפרת.
חייו
גולן נולד בירושלים, גדל בנתניה ולמד בפנימיית כפר גלים. במהלך שירותו הצבאי סיים תואר ראשון במשפטים. במקביל לעבודתו כעורך דין התנדב ב-1974 למשמר האזרחי והתקדם עד למפקד בקעת אונו בדרגת סגן-ניצב. ב-1978 החליט להתגייס לשירות קבע במשטרה. הוא הצטרף ליחידה הארצית לחקירת פשיעה חמורה שהוקמה באותו זמן ושירת בה כראש מפלג לחקירת פשעים חמורים, בין החקירות הבולטות שניהל היו תוקפי חיילי צה"ל בפרשת פינוי גן הירק, ניסיון ההתנקשות ברוני ניצן ופרשת ברוך ארבל, קצין משטרה צבאית ראשי שהואשם בשוחד. ב-1982 מונה לראש מפלג הונאה במשטרת מחוז תל אביב. ב-1986 מונה לעוזר מבקר המשטרה ולאחר מכן שירת כראש מחלקת חקירות במחוז מרכז. בתפקידו האחרון בשירות כיהן כנשיא בית הדין למשמעת בדרגת תת-ניצב.
היה ממקימי היישוב בית חורון בשנת 1977.
לאחר פרישתו מהמשטרה מונה לסמנכ"ל משרד ראש הממשלה. בשנים 2000 עד 2004 כיהן כראש מועצת אפרת, תקופה שאופיינה בהתמודדות המועצה ותושביה עם פיגועי טרור רבים במהלך האינתיפאדה השנייה. הוא הקפיד לטפח את הקשרים עם תושבי הכפרים הערבים בסביבה ובמקביל יזם הקמת מערכת הגנה אלקטרונית מסביב ליישוב והקים מרכז חירום רפואי, המשרת את כל תושבי האזור.
גולן היה נשוי ואב לארבע בנות. ב-2007 נפטר משבץ מוחי ונקבר בבית העלמין בכפר עציון.
בד שיפון
שיפוֹן (מצרפתית: Chiffon) הוא בד דק ושקוף המזכיר את בד הוואל אך אינו רך כמוהו. בד השיפון משמש לרוב בתפירת שמלות ערב ושמלות כלה, מאחר שהבד נוקשה מעט הוא מאפשר את יצירת הנפח לשמלות הכלה. הבד מיוצר באריגת שתי וערב והוא ארוג בדרך כלל מסיבי משי טבעי או מסיבים סינתטיים.
המצור על קאפואה
המצור על קאפואה נערך בין השנים 214 ל-211 לפנה"ס, והיה חלק מהמלחמה הפונית השנייה, בזירה האיטלקית שלה. את המצור הטילו על העיר הרומאים בפיקודם של הקונסולים אפיוס קלאודיוס פולכר וקווינטוס פולוויוס פלאקוס, מפני שבגדה ברומא והצטרפה לצד הקרתגי. חניבעל, המצביא הקרתגי, ניסה להציל את העיר בשיטות שונות ללא הצלחה. לבסוף נפלה העיר בידי הרומאים.
רקע
המלחמה הפונית השנייה פרצה בשנת 218 לפנה"ס, כאשר חניבעל כבש את העיר סגונטו, ופלש דרך הרי האלפים לאיטליה. באיטליה הביס חניבעל את הרומאים במספר קרבות כאשר האחרון והגדול שבהם היה קרב קאנאי, בו הכה חניבעל בתכסיס מבריק צבא הכפול כמעט מגודל צבאו. לאחר קרב קאנאי הצטרפו אל חניבעל ערים רבות, בעיקר בדרום ומזרח איטליה.
העיר קאפואה הייתה בירת מחוז קאמפאניה, מדרום לרומא, ונחשבה העיר השנייה בכוחה ובעושרה באיטליה, אחרי רומא עצמה. בעקבות קרב קאנאי שינתה קאפואה את נאמנותה והצטרפה אל חניבעל בתנאי שלא יוכל לגייס בה חיילים בכפייה. הייתה זו אחת מהצלחותיו הגדולות של חניבעל שמטרתו במסעו לאיטליה הייתה למוטט את השליטה הרומאית על איטליה, ביחד עם הצטרפותה של העיר סירקוסאי אל הצד הקרתגי והברית שכרת עם פוליפוס החמישי מלך מוקדון.
לאחר קרב קאנאי דגלו הרומאים באסטרטגיה הפביאנית, הם נמנעו מקרבות ישירים עם חניבעל, כי הכירו בגאונותו האסטרטגית של חניבעל, ונקטו מדיניות של מלחמת התשה. הרומאים ניצלו את יתרונם העצום בכוח אדם כדי להחליש את חניבעל שלא יכול היה לפצל את צבאו בבטחה.
מהלך המצור
החל משנת 214 לפנה"ס הציקו הרומאים לעיר קאפואה. בשנת 212 לפנה"ס הקצו הרומאים שישה לגיונות להתקפה על העיר. מצב האספקה של העיר היה קשה בשל הקושי לגדל את התבואה כרגיל תחת לחץ הלגיונות הרומאיים, ולכן שלח חניבעל את חנון, קצינו, לשלוח אספקה לקאפואה, אבל הקונסול קוונטיוס פולוויוס פלאקוס התקיף את שיירת האספקה של חנון בדרכה, והכה אותה. חניבעל עצמו נסע לקאמפאניה להצלת קאפואה והביס בדרכו את הפרוקונסול טיבריוס סמפרוניוס גרקכוס שניסה לחסום את דרכו, לאחר מותו של טיבריוס גרקכוס וניצחון קרתגי בקרב פרשים קטן, הסירו הרומאים את המצור מן העיר, לא הייתה אפשרות להמשיך לצור על קאפואה בלא להיכנס לקרב גדול כנגד חניבעל.
חניבעל חזר לאפוליה, שם שכן באותה תקופה, מיד שהסירו הרומאים את המצור, כדי לא להכביד על מצב האספקה הקשה ממילא באזור, ואז חזרו הרומאים והטילו שוב מצור על קאפואה. בשנה הבאה (211 לפנה"ס) ניסה חניבעל לפרוץ שוב לקאמפאניה בתקווה להסיר שוב את המצור, אבל הרומאים הכינו מבעוד מועד ביצורים למחנותיהם שסביב לעיר, בתוכם הסתתרו והמצור על קאפואה נמשך. חניבעל ניסה להסיר את המצור בדרך אחרת, הוא פנה, הלך הישר אל העיר רומא ועצר רק כ-6 קילומטרים מרומא, מתוך כוונה שהכוחות הצרים על קאפואה יפנו להצלת הבירה ומתוך כך יפול המצור, אך תקוותיו נתבדו, ארבעת הלגיונות שנועד להגנת רומא נשארו במבצריהם או על חומות העיר והכוחות הצרים על קאפואה נשארו לצור על העיר. לאחר מכן הניח חניבעל את קאפואה לגורלה מחוסר בררה, והיא נפלה באותה שנה.
משפט ההצגה של ריס
מספר משפטים חשובים באלגברה ליניארית ובאנליזה פונקציונלית ידועים בתור משפט ההצגה של ריס. המשפטים קרויים של שמו של המתמטיקאי היהודי-הונגרי פרידיש ריס.
גרסה אינטגרלית של המשפט נוסחה ע"י המתמטיקאי הצרפת י רנה מוריס פרשה, על כן לעתים קרוי משפט ריס-פרשה.
משפט ההצגה לפונקציונלים ליניאריים חסומים על מרחב הילברט
משפט זה מספק תיאור מלא של המרחב הדואלי של מרחב הילברט: אם השדה שמעליו עובדים הוא שדה המספרים הממשיים, שני מרחבים אלו הם איזומורפיים (כמרחבים נורמיים) ואם השדה הוא שדה המספרים המרוכבים, שני המרחבים הם אנטי-איזומורפיים. נוסף לכך, ה(אנטי-)איזומורפיזם המתואר במשפט הוא טבעי ביותר ונוח לשימושים תאורטיים.
יהי \mathcal{H} מרחב הילברט עם מכפלה פנימית ונסמן ב- את המרחב הדואלי שלו, כלומר את מרחב כל  הפונקציונלים הליניאריים הרציפים מ-\mathcal{H} לשדה הבסיס \mathbb{R} או \mathbb{C}. בהינתן ההעתקה המוגדרת על ידי
לכל
מהווה פונקציונל ליניארי רציף על \mathcal{H}. משפט ההצגה של ריס אומר שכל איבר ב- ניתן להיכתב בצורה אחת ויחידה כזו.
משפט: ההעתקה
היא (אנטי-) איזומורפיזם איזומטרי, כלומר:
כשהכריש והדג נפגשו לראשונה
כשהכריש והדג נפגשו לראשונה הוא סיפור שכתב גלעד שליט בשנת 1997, ושפורסם בספר על ידי הוצאת כנרת זמורה-ביתן דביר בשנת 2008.
משפט ההצגה של ריס
משפט ההצגה לפונקציונלים ליניאריים חסומים על מרחב הילברט
את ההעתקה ההפוכה ל-\ \Phi ניתן לתאר באופן הבא. יהי \ \varphi פונקציונל ליניארי רציף על \mathcal{H} ונפריד למקרים. אם \ \varphi הוא פונקציונל האפס, ניתן פשוט לבחור \ x=0. אחרת, משפט בסיסי בתורה של מרחבי הילברט אומר שקיים וקטור z\ne 0 אשר שייך למשלים האורתוגונלי של \ker\varphi. כעת אם נגדיר אז יתקיים, כפי שרצינו.
כשהכריש והדג נפגשו לראשונה
חודשים לאחר חטיפתו של שליט, מצאה מורתו של גלעד שליט, שלימדה אותו בכיתה ה', סיפור שכתב כשלמד בכתתה, ושנשמר אצלה לאורך השנים. הסיפור, "כשהכריש והדג נפגשו לראשונה", נכתב בהשראת הספר "כשהנחש והעכבר נפגשו לראשונה" מאת שלי אלקיים, והוא מתאר ידידות, לכאורה בלתי אפשרית, בין כריש ודג. חשיפת הסיפור זכתה להד תקשורתי נרחב. לאור זאת, יזמה האמנית לי רִמון תערוכה, בה הוצגו איורים שהוכנו לפי הסיפור בידי מבחר אמנים חברי "אגודת המאיירים בישראל". התערוכה הוצגה לראשונה בשנת 2007 בגלריית "מרכז הקצה" בנהריה ובמסגרתה יצא לאור ספר ילדים הנושא את שם הסיפור, בו שולב סיפורו של שליט עם האיורים שהוצגו בתערוכה. כל ההכנסות ממכירת הספר הוקדשו לתמיכה במאבק הציבורי להשבתו של שליט. הספר נקרא על ידי אלפי ילדים ואף שולב כחלק מתוכנית הלימודים בבתי הספר. התערוכה הוצגה במקומות נוספים, בהם משכן הכנסת.
משפט ההצגה של ריס
משפט ההצגה לתבניות ססקווילינאריות חסומות על מרחב הילברט
יהיו ו- מרחבי הילברט. תבנית ססקווילינארית על זוג מרחבים אלה היא העתקה שליניארית במשתנה הראשון ואנטי-ליניארית במשתנה השני. אומרים שהיא חסומה אם קיים קבוע ממשי C \ge 0 כך ש- לכל ו-, כאשר  מסמן הן את הנורמה המושרית מהמכפלה הפנימית ב- והן את הנורמה המושרית על. תבנית ססקווילינארית היא חסומה אם ורק אם היא פונקציה רציפה (ביחס לטופולוגית המכפלה על ) ולכן כששני המרחבים הם סוף-ממדיים, כל תבנית ססקווילינארית היא חסומה.
כשהכריש והדג נפגשו לראשונה
הספר אף עובד למחזה שהוצג לראשונה ב-2010 במסגרת פסטיבל חיפה להצגות ילדים. ההצגה זכתה בפרס ההצגה המצטיינת בפסטיבל זה.
משפט ההצגה של ריס
משפט ההצגה לתבניות ססקווילינאריות חסומות על מרחב הילברט
נסמן ב- את המכפלה הפנימית על.
כשהכריש והדג נפגשו לראשונה
על כריכת הספר מצוין שנכתב בהשראת הספר "כשהנחש והעכבר נפגשו לראשונה" מאת שלי אלקיים. במאי 2010 טענה אלקיים שמגיעים לה תמלוגים מספר זה.
משפט ההצגה של ריס
משפט ההצגה לתבניות ססקווילינאריות חסומות על מרחב הילברט
משפט: בהינתן העתקה ליניארית חסומה, ניתן להגדיר תבנית ססקווילינארית חסומה על ידי  (החסימות נובעת מאי-שוויון קושי-שוורץ). יתרה מזאת, עבור כל תבנית ססקווילינארית חסומה קיימת העתקה ליניארית חסומה יחידה  כך שהשוויון  מתקיים לכל  ו-.
משפט ההצגה לפונקציונלים ליניאריים חיוביים על (Cc(X
יהי X מרחב טופולוגי. המרחב מורכב מכל הפונקציות  אשר רציפות ובעלות תומך קומפקטי. ניתן לצייד מרחב זה בפעולות נקודתיות של חיבור וכפל בסקלר וכן בנורמת הסופרמום ובכך הוא הופך למרחב נורמי. פונקציונל ליניארי חיובי על מרחב זה הוא העתקה \mathbb{C}-ליניארית אשר בנוסף יש לה את התכונה הבאה: אם  היא פונקציה ממשית אי-שלילית, אז גם  היא כזו. בהנחה והטופולוגיה על X היא "סבירה" דיו, משפט ההצגה של ריס אומר שכל פונקציונל ליניארי חיובי על ניתן להיכתב ביחידות כאופרטור אינטגרציה ביחס למידה "סבירה" מסוימת.
משפט: יהי X מרחב האוסדורף קומפקטי מקומית ויהי \Lambda פונקציונל ליניארי חיובי על. אז קיימת מידת רדון (כלומר מידה חיובית סופית מקומית ורגולרית) יחידה \mu על X המקיימת
למידה זו יש גם שתי תכונות נוספות:
משפט ההצגה לפונקציונלים ליניאריים חסומים על (C0(X
כמו קודם, נניח כי X הוא מרחב טופולוגי. המשפט הבא, המכונה לעיתים משפט ריס-מרקוב, מראה שניתן להציג כל פונקציונל ליניארי רציף על המרחב כאופרטור אינטגרציה ביחס למידה מרוכבת מסוימת. המרחב מורכב מכל הפונקציות  שהן רציפות ומתאפסות באינסוף, כלומר לכל  קיימת תת-קבוצה קומפקטית  כך ש- לכל x\notin K. זהו מרחב נורמי, כאשר פעולות החיבור והכפל בסקלר מוגדרות נקודתית והנורמה היא נורמת הסופרמום. מובן ש-.